Tien beseer in twee botsings, kilometers van mekaar | Maroela Media
Tien beseer in twee botsings, kilometers van mekaar
Die nooddienste Saterdagnag by die vierrigtingstop op die R546 in Embalenhle. (Foto: ER24)
Hierdie berig is gewysig sedert dit aanvanklik gepubliseer is.
Paramedici is Saterdagnag twee keer in die omgewing van 'n kruising op die R546 in Embalenhle, naby Secunda in Mpumalanga, ontbied nadat twee afsonderlike botsings enkele kilometer van mekaar plaasgevind het.
Altesaam tien mense is in dié ongelukke beseer.
Ross Campbell, woordvoerder van ER24, sê twee VW Polo's het omstreeks 21:45 by die vierrigtingstop op die R546 gebots. Sewe mense, onder wie kinders, is in dié botsing beseer.
Campbell sê paramedici van ER24 het twee vroue en drie kinders tussen drie en tien jaar oud – almal insittendes van die een motor – met ligte beserings na 'n hospitaal vervoer.
Een volwassene en 'n kind van die ander motor het ook ligte beserings opgedoen en is deur 'n ander ambulansdiens na die hospitaal vervoer.
Volgens The Bulletin het nóg 'n botsing vroeër die aand omstreeks 18:00 enkele kilometer van dié betrokke kruising op die R546 gebeur.
'n Volkswagen Polo en 'n Kia het gebots nadat die Kia glo versuim het om by die stopstraat stil te hou. Drie mense het matige beserings in dié ongeluk opgedoen.
Paramedici van ER24 het die bestuurder van die Polo na 'n hospitaal geneem vir verdere mediese behandeling. Die bestuurder van die Kia was in die wrak vasgekeer en is deur die brandweer bevry voordat hy deur 'n staatsambulans na 'n hospitaal geneem is.
'n Passasier in die Kia is ook beseer en na 'n hospitaal geneem.
Beamptes was op albei ongelukstonele besig om ondersoek in te stel.
Bibberweek vir Kaap verwag
Botsing net ná middernag? Lyk my die inperkings-regulasies werk net vir mense met ore. En met gesonde verstand.
Wat veroorsaak 'n kop aan kop botsing anders as
Ek dag dazr is n aandklok reel v almal?
Hier in Carletonville kom sit by ons kruisings ( groot kruisings). Binne n half uur wat ek cell foon gevideo het nie minder as 23 karre, 15 van hulle taxis het glad nie gestop. So twee ongelukke in 2 ure is n verskriklike verbetering en 'n kerf op die kolf vir mini star van transport of so hy dink. Video gegee vir verkeers dept maar ons enigste grys speedkop ( ander sien jy net by minisipale begrafnisse) sal niks kan doen nie want hy het nie voete net n kamera gesig)
Ek was onder die indruk dat daar 'n aandklokreël is. So hoekom is hulle nie gearresteer en moet Maandag in die hof verskyn nie? Of is die reël net op sekeres van toepassing, of net in sekere provinsies?